Knowless arahirira kuzabana na Clement
Umuhanzikazi Ingabire Butera Jeanne d'Arc uzwi nka Knowless amaze gusezerana kubana akaramata na Ishimwe Clement, umuhango wabereye mu Murenge wa Remera mu gitondo cyo kuri iki Cyumweru, tariki 31 Nyakanga 2016.
Ubwo bari imbere y'Umunyamabanga Nshingwabikorwa w'Umurenge wa Remera, aba bageni bakunzwe muri muzika nyarwanda barahiriye kubana nk'umugabo n'umugore bakurikije uko amategeko ya Repubulika y'u Rwanda abiteganya.
Ubu bukwe bw'ibi birangirire ngo bwasasaga n'ubusanzwe bitewe n'uko ngo umutekano wari wakajijwe ndetse ngo itangazamakuru n'abandi bafotozi bakaba bangiwe gufotora aho ngo no gufotoza telefoni byari bigoranye kuko ngo abashinzwe umutekano (bouncers) batabyemeraga, ndetse ngo baramutse bakubonye ngo bagusaba kuyisiba nk'uko umwe mu bitabiriye ubu bukwe yabitangarije izubarirashe.rw.
Nyuma yo gusezerana imbere y'amategeko mu murenge wa Remera, Clément arajya gusaba no gukwa mu Karere ka Kicukiro ahantu na ho ngo hazwi na bake ndetse ngo hakaba hanarinzwe kugeza ubu.
Clement arahirira kuzabana na Butera Knowless akaramata
Knowless, Clement n'umunyamabanga nshingwabikorwa w'umurenge wa Remera nyuma yo gusezerana
Clement asinyira ibyo yari amaze kurahirira imbere y'ubuyobozi n'inshuti n'umuryango
Amafoto: Plasir Muzogeye